Լիդիա Գրոմովա

Լիդիա Գրոմովա (ռուս.՝ Ли́дия Дми́триевна Гро́мова (Опу́льская), մայիսի 21, 1925(1925-05-21), Q4171159?, Q18543280?, Մոսկվայի գավառ, Մոսկվայի մարզ, ՌԽՖՍՀ, ԽՍՀՄ - դեկտեմբերի 31, 2003(2003-12-31), Մոսկվա, Ռուսաստան), խորհրդային և ռուս բանասեր, գրականագետ, տեքստաբան, Լև Տոլստոյի ստեղծագործության մասնագետ, Ռուսաստանի գիտությունների ակադեմիայի թղթակից-անդամ, Ռուսաստանի գիտությունների ակադեմիայի Մաքսիմ Գորկու անվան միջազգային գրականության ինստիտուտի ռուսական դասական գրականության բաժանմունքի գլխավոր գիտական աշխատակից։


== Կենսագրություն ==
Լիդիա Գրոմովան ծնվել է 1925 թվականի մայիսի 21-ին Մոսկվայի մարզի Սոլնեչնոգորսկի շրջանի Դուրիկինո գյուղում՝ ուսուցչի ընտանիքում։
1941 թվականին միջնակարգ դպրոցն ավարտելուց հետո ընդունվել է Մոսկվայի փիլիսոփայության, գրականության և պատմության ինստիտուտի (ՄՓԳՊԻ) գրականության ֆակուլտետ։ Մեծ հայրենական պատերազմի տարիներին ինստիտուտը տեղափոխվել է Աշխաբադ, որից հետո Սվերդլովսկ։ 1945 թվականին ավարտել է Մոսկվայի համալսարանի բանասիրական ֆակուլտետը (ՄՓԳՊԻ-ն միացել էր ՄՊՀ-ին)՝ «Լև Տոլստոյի ստեղծագործությունում պատմական թեմա» թեմայով պաշտպանելով դիպլոմային աշխատանքը։ Համալսարանն ավարտելուց հետո պրոֆեսոր Նիկոլայ Գուձիյի ղեկավարությամբ ուսումը շարունակել է ասպիրանտուրայում։
1949 թվականից մինչև 1953 թվականն աշխատել է «Գեղարվեստական գրականություն»-ում, Լև Տոլստոյհի բանաստեղծությունների ամբողջական ժողովածուի խմբագիր։
1952 թվականին «Ստեղծագործական ուշ շրջանում (1880-1900-ական թվականներ) Լև Տոլստոյի ռեալիզմի առանձնահատկությունները» թեմայով պաշտպանել է թեկնածուական դիսերտացիան։
1953 թվականից եղել է ԽՍՀՄ գիտությունների ակադեմիայի, իսկ հետո՝ Ռուսաստանի գիտությունների ակադեմիայի Մաքսիմ Գորկու անվան միջազգային գրականության ինստիտուտի բաժանմունքի գլխավոր գիտական աշխատակից, 1988 թվականից մինչև 2002 թվականը՝ ռուսական դասական գրականության ամբիոնի վարիչ։ Ամուսնացած է եղել գրականագետ Միխայիլ Գրոմովի (1927-1990)` Անտոն Չեխովի ստեղծագործության մասնագետի հետ։
1983 թվականին «19-րդ դարի ռուսական գրականության տեքստաբանության խնդիրները» թեմայով պաշտպանել է դոկտորական դիսերտացիան։ 1993 թվականին հաստատվել է պրոֆեսորի կոչումում։
2000 թվականի մայիսի 26-ին ընտրվել է Ռուսաստանի գիտությունների ակադեմիայի գրականագիտության բաժանմունքի թղթակից-անդամ։
Լիդիա Գրոմովան մահացել է 2003 թվականի դեկտեմբերի 31-ին Մոսկվայում՝ 78 տարեկան հասակում։


== Բանաստեղծություններ ==
Լիդիա Գրոմովա համարվում է Լև Տոլստոյի տեղծագործությունների ամբողջական ժողովածուի ակադեմիական հրատարակության գլխավոր խմբագիրը՝ 2000 թվականից հրատարակվող 100 հատորներում, ինչպես նաև բազմաթիվ հոդվածների և գրախոսությունների հեղինակ է (ընդամենը 200-ից ավելի գիտական հրատարակություններ)։

Лев Николаевич Толстой: Мат-лы к биографии с 1886 по 1892 гг. М., 1979
Лев Николаевич Толстой: Мат-лы к биографии с 1892 по 1899 гг. М., 1998
Избранные труды. М., 2005.


== Մրցանակներ և կոչումներ ==
Ռուսաստանի Դաշնության գիտության վաստակավոր գործիչ (2000)
Ռուսաստանի գիտությունների ակադեմիայի Ալեքսեյ Շախմատովի անվան մրցանակի դափնեկիր (1998, «19-րդ դարի ռուսական դասական գրականության տեքստաբանության աշխատանքների շարքի համար»)
Ալեքսանդր Պուշկինի հոբելյանին ոսկե մեդալ
Ֆ. Տյուտչէի հոբելյանին ոսկե մեդալ
Օտտավայի համալսարանի պատվավոր անդամ
Ճապոնիայի Տոլստովյան հասարակության պատվավոր անդամ


== Ծանոթագրություններ ==


== Գրականություն ==
Посвящается Лидии Дмитриевне Громовой-Опульской. М.: Наследие, 2000.
Московская энциклопедия. Том 1: Лица Москвы. Книга 1: А-З. — М.: Издательский центр «Москвоведение», 2007


== Արտաքին հղումներ ==
Щербакова М. И.։ «Памяти Л. Д. Громовой» (ռուսերեն)։ Институт мировой литературы имени А. М. Горького РАН։ Արխիվացված է օրիգինալից 2014-05-15-ին։ Վերցված է 2014-05-24  
«Громова (Опульская) Лидия Дмитриевна» (ռուսերեն)։ Информационная система «Архив Российской академии наук»։ Վերցված է 2014-05-24 
«Громова (Опульская) Лидия Дмитриевна» (ռուսերեն)։ Энциклопедия «Кругосвет»։ Վերցված է 2014-05-08 
«Громова (Громова-Опульская) Лидия Дмитриевна» (ռուսերեն)։ «Всё о Московском университете»։ Վերցված է 2014-05-24 (չաշխատող հղում)